РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 17

от заседание на Комисия ”Професионална квалификация и 
информационни технологии”,
проведено на 21.05.2020 г.

Днес, 21.05.2020 г. /четвъртък/ от 14:00 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: инж. Валери Михайлов – директор на дирекция „ИТСС“, инж. Анелия Чомакова – началник отдел „ИО“ и инж. Георги Бошнаков – главен експерт в дирекция „ИТСС“.

1.ОТНОСНО: Писмa от административния ръководител на Административен съд – Варна и Софийски районен съд относно възникнали проблеми с ЦССРД.

Комисия “Професионална квалификация и
информационни технологии”
Р Е Ш И :

1.1.	 Да се уведомят административните ръководители на Административен съд – Варна и Софийски районен съд, че разрешаването на поставените въпроси е от тяхна компетентност, при съобразяване с приетите Правила за разпределение на делата в съответния съд, естеството на проблемите, поредността на възникването им и възможността да се изготвят заповеди относно решаването на всеки от описаните случаи.
1.2.	 Писмата от административните ръководители на Административен съд – Варна и Софийски районен съд да се изпратят на избраната фирма, след сключване на договора за отстраняване на вътрешни и външни уязвимости и извънгаранционно поддържане на централизираната система за случайно разпределение на делата (ЦССРД), с оглед отстраняване и недопускане на подобни проблеми занапред.

2.ОТНОСНО: Писмо от административния ръководител на Административен съд – Варна относно техническа възможност, позволяваща публикуването на протоколите от открито съдебно заседание на интернет страницата на съда.

Комисия „Професионална квалификация и
информационни технологии”
Р Е Ш И :

2.1. Да се изпрати писмото от административния ръководител на Административен съд – Варна на разработчика на новите сайтовете - „Информационно обслужване“ АД София за оценка на възможностите за реализация в рамките на гаранционната поддръжка.

3.ОТНОСНО: Писма от административния ръководител на Окръжен съд – Бургас с искане да бъдат преразгледани Правилата за достъп до електронни съдебни дела в Единния портал за електронно правосъдие и от адв. Димитър Караниколов относно оптимизиране на процедурите за електронно правосъдие.
						
Комисия „Професионална квалификация и
информационни технологии”
Р Е Ш И :

				 3.1. Възлага на дирекция “ИТСС” в срок от две седмици да предложи проект на Правила за достъп до електронни съдебни дела в Единния портал за електронно правосъдие, в съответствие с техническите възможности на надградения портал. 

4.ОТНОСНО: Писмо от директора на дирекция „Международна дейност и протокол“ относно въпросник на Европейската комисия за ефективност на правосъдието на Съвета на Европа (CEPEJ) – „Данни за 2019 г. – CEPEJ проучване за Информационното табло на ЕС в областта на правосъдието”.
                								 
Комисия „Професионална квалификация и
информационни технологии”
Р Е Ш И :

4.1. Одобрява подготвените от експертите в дирекция „ИТСС” отговори на въпросници на Европейската комисия за ефективност на правосъдието на Съвета на Европа (CEPEJ) по темите от компетентност на Комисия „Професионална квалификация и информационни технологии“ към Пленума на ВСС.
4.2. Изпраща решението на дирекция „Международна дейност и протокол” в АВСС, по компетентност.

5.ОТНОСНО: Писмо от адв. Ясен Любенов Николов  относно техническа възможност за извършване на процесуални действия и удостоверителни изявления в електронна форма посредством Единния портал за електронно правосъдие.

Комисия „Професионална квалификация и
информационни технологии”
Р Е Ш И :

5.1. Отлага разглеждането на т.5, за следващо заседание на комисията.

6.ОТНОСНО: Искане от и.ф. административен ръководител на Районен съд – Раднево за предоставяне на документен скенер.

Комисия „Професионална квалификация и
информационни технологии”
Р Е Ш И :

6.1. Висшият съдебен съвет не разполага с налични свободни скенери, предназначени за предоставяне на органите на съдебната власт.
6.2. Препоръчва на административния ръководител на Районен съд - Раднево да направи искане за предоставяне на документен скенер съгласно приетите правила от Висш съдебен съвет по протокол №23/05.06.2014г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/.

7.ОТНОСНО: Искане от и.ф. административен ръководител на Районен съд – Карнобат за осигуряване на средства за закупуване на 2 броя компютърни конфигурации.

Комисия „Професионална квалификация и
информационни технологии”
Р Е Ш И :

7.1. Искането от и.ф. административен ръководител на Районен съд – Карнобат за осигуряване на средства за закупуване на 2 броя компютърни конфигурации на обща стойност 2 395,60 лв. с ДДС е необходимо и неотложно във връзка с обявената извънредна епидемична обстановка и възможността за оптимизиране на процеса на правораздаване в електронна среда.
	7.2. Изпраща решението по т. 7.1 ведно с доклад на Комисия „Бюджет и финанси" към Пленума на ВСС, по компетентност.

8.ОТНОСНО: Искане от административния ръководител на Районен съд – Благоевград за осигуряване на средства за закупуване на 2 броя скенери с адаптер за свързване към мрежа и 3 броя настолни скенери. 
	Разгледано в заседание на КПКИТ по протокол № 10/26.03.2020 г., т. 10.

Комисия „Професионална квалификация и
информационни технологии”
Р Е Ш И :

8.1. Комисията е разгледала искането от административния ръководител на Районен съд – Благоевград за осигуряване на средства за закупуване на 2 броя скенери с адаптер за свързване към мрежа и 3 броя настолни скенери и е взела решение по протокол № 10/26.03.2020 г., т. 10.
8.2. Изпраща решението по т. 8.1 на Комисия „Бюджет и финанси" към Пленума на ВСС, по компетентност.

Допълнителна точка:

9.ОТНОСНО: Техническите възможности и използването на Единния портал за електронно правосъдие.

Комисия „Професионална квалификация и
информационни технологии”
Р Е Ш И :

9.1. Да се изпратят писма до административните ръководители на апелативните съдилища за обобщена информация от апелативните райони относно технически, технологически и нормативни проблеми при използването на Единния портал за електронно правосъдие.
9.2. Възлага на директора на дирекция „Информационни технологии и съдебна статистика“ да изготви писмен доклад за техническите възможности и използването на Единния портал за електронно правосъдие.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /П/

КАЛИНА ЧАПКЪНОВА